stanford-oval/wikipedia huggingface dataset:
Esa Peltonen
Ura

Maajoukkueuransa Peltonen aloitti jo 18-vuotiaana vuonna 1965. Hän edusti tuolloin seuratasolla kasvattajaseuraansa Oulun Kärppiä, joka pelasi Suomensarjassa. Erikoista oli, että maajoukkueuransa alkuvuosina Peltosella oli tilillään enemmän A-maaotteluita kuin SM-sarjan pelejä. Ensimmäiseen arvoturnaukseensakin, Wienin MM-kisoihin 1967, Peltonen nousi Suomensarjasta, lahtelaisesta Upon Pallosta.
Peltonen oli 1970-luvulla Euroopan parhaita vasempia laitahyökkääjiä. Hän pelasi 1970-luvun alusta koko  lopun maajoukkueuransa Leijonien ykkösketjun vasempana laitahyökkääjänä. Parhaiten hänet muistetaan MM-kotikisoista 1974, joissa Leijonissa oli tärkeässä roolissa ketju Peltonen – Veli-Pekka Ketola – Juhani Tamminen ja pakkipari Juha Rantasila – Heikki Riihiranta. Tätä viisikkoa pidetään edelleen yhtenä kaikkien aikojen parhaista leijonakentistä.
Peltosen peli perustui nopeaan luisteluun ja monipuoliseen mailankäsittelyyn, jotka mahdollistivat yllätykselliset pelitilanneratkaisut. Valtaosan maaleistaan hän teki rannelaukauksilla, oman arvionsa mukaan jopa 95%.[lähde? ]
Peltonen on Leijonien MM-kisahistorian maalintekijätilastossa 31 osumallaan kolmantena, ensimmäisenä on hänen poikansa Ville Peltonen (34). A-maaotteluiden maalintekijätilastossa Peltonen on 93 maalillaan toisena (Lasse Oksasella 101). Peltosten yhteenlaskettu A-maaottelumäärä on yli 538; isällä on 277 ja pojalla 261 maaottelua.
Saavutukset

4 olympiaturnausta (1968, 1972, 1976, 1980)
11 MM-turnausta (1967-1978)
1 Kanada Cup (1976)
277 A-maaottelua (93 maalia + 49 syöttöä = 142)
3 SM-kultaa (HIFK 1974, 1980, 1983), 3 hopeaa ja 1 pronssi
488 SM-sarja-/SM-liigaottelua (317 + 210 = 527, 310 minuuttia)
Saavutti ensimmäisenä pelaajana pääsarjatasolla 300 maalin rajan
Kolmantena SM-sarjan/SM-liigan kaikkien aikojen maalitilastossa
39 SM-sarja-/SM-liigaplayoff -ottelua (20 + 15 = 35, 26 min)
4 valintaa SM-liigan All Stars -kentälliseen (1971, 1973, 1974, 1977)
Suomen Jääkiekkoleijona numero 69, aatelointi 1990
Valittiin IIHF:n Hall of Fameen vuoden 2007 MM-kisojen yhteydessä
Arvoturnaustilastot

1967 MM  7  0 + 1 = 1  2
1968 OK  8  2 + 0 = 2  2
1969 MM 10  3 + 1 = 4  6
1970 MM  4  0 + 2 = 2  0
1971 MM  4  1 + 1 = 2  0
1972 OK  6  3 + 0 = 3  6
1972 MM  8  4 + 1 = 5  0
1973 MM 10  4 + 0 = 4 10
1974 MM 10  4 + 4 = 8  0
1976 OK  6  1 + 4 = 5  0
1976 MM 10  3 + 5 = 8  2
1976 KC  5  0 + 1 = 1  0
1977 MM  7  5 + 2 = 7  4
1978 MM 10  5 + 0 = 5  2
1980 OK  7  2 + 4 = 6  2
Esa Pulliainen C-Combo

| Esa Pulliainen C-Combo> Tiedot |
| --- | --- |
Toiminnassa:  2008–
Tyylilaji:  rautalankamusiikki rock and roll cocktail-musiikki
Jäsenet:  Esa Pulliainen, kitara   Kai Pulliainen, basso   Toni ”El Blanco” Liimatta, rummut  
Levy-yhtiö:  Ratas   RCA  
Infobox OKNimi-testi OK: 
Esa Pulliainen C-Combo on suomalainen yhtye, joka perustettiin sivukokoonpanoksi Agents-yhtyeen rinnalle vuonna 2008. Yhtye soittaa rautalankamusiikkia, ja sen muodostavat Esa (kitara) ja Kai Pulliainen (bassokitara) sekä Toni ”El Blanco” Liimatta (rummut). Esa Pulliainen C-Combo on levyttänyt ja esiintynyt myös rock and roll -laulaja ja -pianisti Mr. Breathlessin kanssa.
Yhtyeen nimeä kantava debyyttialbumi julkaistiin vuonna 2013. Se sisältää rautalankahenkisiä kitarainstrumentaaleja. Vuonna 2015 julkaistiin Mr. Breathlessin kanssa tehty toinen albumi, Keep On Rockin’. Albumi sisältää pääosin laulettua rock and rollia, mutta mukana on myös kolme kitarainstrumentaalia. Toinen instrumentaalialbumi, Shaking All Over, julkaistiin kesäkuussa 2018.
Diskografia > Studioalbumit

Esa Pulliainen C-Combo (2013)
Keep On Rockin’ (2015, Mr. Breathlessin kanssa)
Shaking All Over (2018)
Diskografia > Singlet

Let’s Work Together (2013, Mr. Breathlessin kanssa)
Aiheesta muualla

Esa Pulliainen C-Combo MusicBrainzissa. (englanniksi)
Esa Pulliainen C-Combo Discogsissa. (englanniksi)
Dr. John

| Malcolm John Rebennack |
| --- | --- |
 Dr. John vuonna 2007
Henkilötiedot
Syntynyt: 21. marraskuuta 1941 New Orleans, Louisiana, Yhdysvallat
Kuollut: 6. kesäkuuta 2019 (77 vuotta)
Ammatti:  muusikko, laulaja-lauluntekijä
Muusikko
Taiteilijanimi:  Dr. John   Mac Rebennack
Laulukielet:  englanti
Aktiivisena:  1950-luku - 2019
Tyylilajit:  New Orleans blues, New Orleans R&B, rock and roll, jazz, zydeco
Soittimet:  laulu, piano, koskettimet, kitara
Levy-yhtiöt:  Atco, Blue Note, Nonesuch, Concord, Proper
Aiheesta muualla
Kotisivut
  [ Muokkaa Wikidatassa ] [ ohje ]  
Dr. John "Jazz à Vienne" -festivaaleilla Ranskassa kesällä 2006.
Dr. John (käyttänyt myös nimiä Dr. John Creaux, Dr. John the Night Tripper, oik. Malcolm John Rebennack Jr., 21. marraskuuta 1941 New Orleans, Louisiana – 6. kesäkuuta 2019) oli yhdysvaltalainen bluesia, boogie woogieta ja rock and rollia esittänyt pianisti, laulaja ja lauluntekijä. Malcolmin isä piti New Olreansissa kodinkonekauppaa, jossa myös myi levyjä. Hän tutustutti poikansa mm. sellaisiin artisteihin kuin King Oliver, Lous Armstrong, Little Richard ja Guitar Slim.
Ura > 1980-luku: Pianoalbumit ja yhteistyö Chris Barberin ja Johnny Winterin kanssa

1980-luvulla ilmestyi vähiten Dr. John levyjä. Syynä mahdollisesti oli miehen heroiiniriippuvuus, josta hän pääsi eroon vasta 1989. Kuitenkin Rebennack julkaisi kaksi pelkkää pianonsoittoa ja laulua sisältävää levyä: Dr. John Plays Mac Rebennack (1981) ja The Brightest Smile In Town (1983). Ainakin toimittaja Michael Tearson oli toivonut hänen tekevän tällaisia levyjä, jonka vuoksi toimittaja edesautti kontakteillaan tohtorille levytyssopimuksen levyt julkaisseen Clean Cuts -merkin kanssa. Vuonna 2024 ilmestyi Frankie & Johnny-niminen studiolevy, joka sisälsi ylijäämäkappaleita tohtorin Clean Cuts-sessioista. Vuonna 1984 yksi hänen soolopianokeikoistaan nauhoitettiin New Orleansissa ja se julkaistiin vuonna 2023 nimellä Solo Piano/Live In New Orleans 1984. Dr. John julkaisi vuonna 1981 yhteistyölevyn nimeltään Take Me Back To New Orleans Chris Barberin ja Freddie Kohlmannin kanssa. Samana vuonna Barber ja Rebennack myös konsertoivat Lontoossa Marquee-klubilla ja tästä julkaistiin livelevy Mardi Gras At the Marquee vuonna 1989. Dr. John kävi esiintymässä uudelleen Lontoossa vuonna 1983, josta julkaistiin seuraavana vuonna levy Such A Night! Live In London. Hän esiintyi yhdessä Johnny Winterin kanssa vuonna 1983 Kanadan  ja vuonna 1987 Ruotsin televisiossa. Jälkimmäisestä ilmestyi levy Live In Sweden 1987 vuonna 2016. Dr. John esiintyi ensimmäistä kertaa yksin pianon kanssa Montreauxin Jazz Festivaalilla Sveitsissä vuonna 1986. Hän palasi festivaaleille ainakin 6 kertaa yhtyeen kanssa vuosina 1993, 1995, 2004, 2007, 2011 ja 2012. Vuoden 1995 esitys julkaistiin DVD:nä ja CD:nä vuonna 2005 nimella Live At Montreaux 1995. Kaikista esityksistä koostettiin kokoelma ja se ilmestyi vuonna 2023 nimellä the Montreaux Years. Viimein vuonna 1989 sai päivänvalon Dr. Johnin yhtyelevy nimeltään In a Sentimental Mood. Nimensä mukaisesti se on yksi seesteisimmistä Dr. John levystä sisältäen nimibiisin, Accentuate the Positiven, My Buddyn ja Love For Salen kaltaisia ikivihreitä. Hän laulaa Makin Whopeen! yhdessä Rickie Lee Jonesin kanssa.
Ura > 2010-luku: Viimeinen vuosikymmen

Uusi vuosikymmen alkoi Dr.Johnilla monipuolisen Tribal-levyn julkaisulla, jonka hän teki jälleen the Lower 911 yhtyeen kanssa. Yhtyeen kitaristiksi oli vaihtunut John Fohl. Mies tuli saman kokoonpanon kanssa Suomeen esiintyen Tavastialla. Levy sai jälleen Grammy ehdokkuuden, mutta hävisi Buddy Guyn Living Proofille. Seuraavana vuonna Dr. John tuli jälleen Suomeen esiintymään Imatra Big Band festivaalille. Vuonna 2012 The Black Keysin kitaristi Dan Auerbach halusi olla mukana soittamassa ja tuottamassa Dr. John levyä. Hän ilmoitti tohtorille haluavansa tehdä tämän kanssa parhaimman levyn mitä mies on julkaissut pitkään aikaan, josta johtuen levy nauhoitettiin Auerbachin omassa studiossa Nashvillessa ja tohtori istutettiin pianon sijasta farfisan äärelle. Syntyi Locked Down-niminen, hyvin voodoohenkinen levy. Jälleen tohtori sai levystä Grammyn kuten myös Auerbach sen tuottamisesta. Vuonna 2014 Dr. John osallistui Paul McCartney tribuuttilevylle nimeltään The Art Of McCartney kappaleella Let `Em In. Samana vuonna hän julkaisi kunnianosoituslevyn Lous Armstrongille nimeltään Ske-Dat-De-Dat: the Spirit Of Satch. Inspiraation levyntekemiseen hän oli saanut unestaan, jossa Armstrong oli pyytänyt häntä soittamaan musiikkiaan Dr. Johnin tapaan. Vielä samana vuonna järjestettiin tohtorille kunnianosoituskonsertti Saenger teatterissa New Orleansissa, jossa luonnollisesti tohtori itse oli soittamassa All Star-yhtyeen kanssa, jonka basistina toimi kuuluisa tuottaja Don Was. Vieraina kävi lukuisa joukko John Fogertyn ja Bruce Springsteenin kaltaisia musiikintekijöitä. Konsertista julkaistiin vuonna 2016 2CD ja DVD nimeltään The Musical Mojo Of Dr. John Celebrating Mac & His Music. Vuonna 2017 hän julkaisi tribuuttisinglen Bo Didleylle nimeltään Storm Warning. Samana vuonna julistettiin New Orleansissa hänen syntymäpäivänsä Dr. Johnin päiväksi. Vuonna 2018 selvisi, että tohtorin oikea syntymäpäivä onkin 21.11.1941. Hän oli aikanaan väittänyt syntyneensä päivää ja vuotta aikaisemmin, jotta hän pääsi alaikäisenä hitin tehtyään keikoille. Ollessaan vuonna 2019 jo vakavasti sairastunut, Dr. John halusi vielä äänittää yhden albumin. Tämä Things Happen That Way ilmestyi vuonna 2022 ja oli jälleen ehdolla Grammyn saajaksi. Levyllä vierailevat Aaron Neville, Willie Nelson ja Lukas Nelson & Promise Of the Real. Tohtori nauhoitti levylle uuden version ensilevynsä "I Walk On Guilded Splinters"-kappaleesta.
Dr. John kuoli sydänkohtaukseen 6.6.2019. Hän oli kuollessaan 77-vuotias.
Albumit

| --- | --- |
 Storm Warning / Foolish Little Girl Rex 45 RPM (196?)  Gris-Gris (1968) (Atco, SD 33-234)  Babylon (1969)  Remedies (1970) (Atco, SD 33-316)  The Sun, Moon & Herbs (1971) (Atco, SD 33-362)  Dr. John's Gumbo (1972)  In the Right Place (1973) (Atco, SD 7018)  Desitively Bonnaroo (1974) (Atco, SD 7043)  Hollywood Be Thy Name (1975) (United Artists, UA-LA552-G)  City Lights (1978)  Tango Palace (1979) (Horizon, SP-740)  Take Me Back To New Orleans (1981) (yhdessä Chris Barberin ja Freddie Kohlmanin kanssa)  Dr. John Plays Mac Rebennack (1981)  The Brightest Smile in Town (1983)  Such a Night! Live in London (1984)  In a Sentimental Mood (1989)  Mardi Gras at the Marquee (1989) (live, yhdessä Chris Barberin kanssa)  Goin' Back to New Orleans (1992)  Television (1994)  Afterglow (1995)  Trippin' Live (1997):  Anutha Zone (1998)  Duke Elegant (2000)  Funky New Orleans (2000) (live, yhdessä the Donald Harrison Bandin kanssa)  Creole Moon (2001)  All By Hisself: Live at the Lonestar (2003)  N'Awlinz: Dis Dat or d'Udda (2004)  Live at Montreux, 1995 (2005)  Sippiana Hericane (2005)  Mercernary (2006) (Blue Note 54541)  Right Place, Right Time: Live at Tipitina's - Mardi Gras '89 (2006)  The City That Care Forgot (2008)  Tribal (2010)  Locked Down (2012)  Ske-Dat-De-Dat: the Spirit Of Satch (2014)  Live In Sweden 1987 (with Johnny Winter) (2016)  The Musical Mojo Of Dr. John: Celebrating Mac And His Music (2016)  Recorded Live In Tokyo, Japan (2019)  Things Happen That Way (2022)  The Montreaux Years (2023)  Solo Piano/Live In New Orleans 1984 (2023)  Frankie & Johnny (2024)
Muiden levyillä

Aaron Neville – Warm Your Heart (1991)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (Arkistoitu – Internet Archive)
John/ Dr. John Internet Movie Databasessa. (englanniksi)
Dr. John Myspacessa (englanniksi)
Die Hard – Koston enkeli

| Die Hard – Koston enkeli> Die Hard with a Vengeance |
| --- | --- |

Ohjaaja:  John McTiernan
Käsikirjoittaja:   Roderick Thorp  Jonathan Hensleigh 
Tuottaja:   John McTiernan  Michael Tadross 
Säveltäjä:  Michael Kamen
Kuvaaja:  Peter Menzies Jr.
Leikkaaja:  John Wright
Pääosat:   Bruce Willis  Jeremy Irons  Samuel L. Jackson 
Valmistustiedot
Valmistusmaa:  Yhdysvallat
Tuotantoyhtiö:  Cinergi Pictures
Levittäjä:  InterCom Netflix Disney+
Ensi-ilta:   1995-05-1919. toukokuuta 1995 (Yhdysvallat)  1995-06-3030. kesäkuuta 1995 (Suomi)  
Kesto:  128 minuuttia
Alkuperäiskieli:  englanti, saksa
Budjetti:  90 000 000 dollaria
Tuotto:  366 101 666 dollaria
Edeltäjä:  Die Hard 2 – vain kuolleen ruumiini yli
Seuraaja:  Die Hard 4.0
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Die Hard – Koston enkeli (engl. Die Hard with a Vengeance) on vuonna 1995 ensi-iltansa saanut yhdysvaltalainen toimintaelokuva, joka on kolmas osa Die Hard -elokuvasarjassa. Elokuvan pääosaa, poliisietsivä John McClanea esittää Bruce Willis. Kahteen aiempaan sarjan elokuvaan verrattuna toimintaa ja väkivaltaa on korvattu dialogilla ja uusilla henkilöhahmoilla.kenen mukaan? Elokuvan antagonistia Simon Gruberia esittää Jeremy Irons ja Willisin vastentahtoista kumppania Zeus Carveria Samuel L. Jackson.
Sean Connery oli ohjaaja John McTiernanin ensimmäinen valinta terroristi Simon Gruberin rooliin, mutta Connery kieltäytyi roolista.[lähde? ] Gruberin rooliin valittiin myöhemmin Jeremy Irons. Tony Halme esiintyi elokuvassa pienessä sivuroolissa Roman-nimisenä gangsterina. Samoin poliitikko Dick Cheney esiintyy pienessä roolissa.
Elokuva kuvattiin New Yorkissa vuonna 1994. 90 miljoonalla dollarilla tuotettu elokuva oli lippukassamenestys, sillä se tuotti yli 350 miljoonaa dollaria.
Juoni

Elokuva alkaa New Yorkissa pommin räjähdyksellä. Outo pommimies soittaa New Yorkin poliisilaitokselle ja vaatii John McClanea takaisin töihin. Soittaja sanoo nimekseen Simon. Krapulainen John McClane joutuu töihin.
McClanen on juostava ympäri kaupunkia etsimässä piilotettuja pommeja, joihin on liitetty kieroja arvoituksia. Leikkiin joutuu myös vahingossa harlemilainen kauppias Zeus, joka pelastaa McClanen elokuvan alkupuolella. Pian selviää, että Simon on McClanen vuosia sitten tappaman terroristi Hans Gruberin veli elokuvassa Die Hard – vain kuolleen ruumiini yli. Nyt Simon haluaa kostaa veljensä kuoleman ja ryöstää kultaa. [lähde? ]
Näyttelijät

| 0 | 1 | 2 |
| --- | --- | --- |
|  Bruce Willis  | … |  John McClane   |
|  Jeremy Irons  | … |  Simon Gruber   |
|  Samuel L. Jackson  | … |  Zeus Carver   |
|  Graham Greene  | … |  Joe Lambert   |
|  Colleen Camp  | … |  Connie Kowalski   |
|  Larry Bryggman  | … |  Walter Cobb   |
|  Anthony Peck  | … |  Ricky Walsh   |
|  Nick Wyman  | … |  Mathias Targo   |
|  Sam Phillips  | … |  Katya   |
|  Kevin Chamberlin  | … |  Charles Weiss   |
|  Sharon Washington  | … |  Jane   |
|  Stephen Pearlman  | … |  Dr. Fred Schiller   |
|  Michael Alexander Jackson  | … |  Dexter   |
|  Aldis Hodge  | … |  Raymond   |
|  Mischa Hausserman  | … |  Mischa   |
|  Tony Halme  | … |  Roman   |
|  Richard E. Council  | … |  Otto   |
Aiheesta muualla

Soikkeli, Markku: Koston enkeli (arkistolinkki) uta.fi. Arkistoitu 26.2.2008. Viitattu 31.7.2010.
John McTiernanin ohjaamat elokuvat
| 0 | 1 | 2 | 3 |
| --- | --- | --- | --- |
1980-luku: Nomads – yön muukalaiset (1986) · Predator – saalistaja (1987) · Die Hard – vain kuolleen ruumiini yli (1988)
1990-luku: Punaisen lokakuun metsästys (1990) · Medicine Man (1992) · Last Action Hero (1993) · Die Hard – Koston enkeli (1995) · 13. soturi (1999) · Seikkailija Thomas Crown (1999)
2000-luku: Rollerball (2002) · Basic (2003)
Ewa Zajączkowska-Hernik

| Ewa Zajączkowska-Hernik |
| --- | --- |

Euroopan parlamentin jäsen
 16.7.2024–  
Ryhmä:  Suverenistit
Henkilötiedot
Syntynyt: 20. tammikuuta 1990 (ikä 34) Radom, Puola
Kansalaisuus:  puolalainen
Tiedot
Puolue:  Konfederaation vapaus ja itsenäisyys
Ewa Zajączkowska-Hernik (s. 20. tammikuuta 1990 Radom, Puola) on puolalainen poliitikko. Zajączkowska-Hernik edustaa Konfederaation vapaus ja itsenäisyys -puoluetta. Zajączkowska-Hernik on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Suvereenien kansakuntien Eurooppa -ryhmää
Aiheesta muualla

Kuvia tai muita tiedostoja aiheesta Ewa Zajączkowska-Hernik Wikimedia Commonsissa
Ewa Zajączkowska-Hernik Euroopan parlamentin jäsenet. Euroopan parlamentti.
Esimerkki

| --- | --- |
:  
: Wikipediassa ei tällä hetkellä ole varsinaista artikkelia aiheesta Esimerkki. Katso Esimerkki Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Esilyhde ja lyhde

Esilyhde on lyhdeteoriassa lyhteen määrittelemiseksi tehtävän operaation ensimmäinen vaihe.
Olkoon X topologinen avaruus. Tällöin voidaan määritellä X:n esilyhde  {\mathcal {F}}, johon sisältyy:
Abelin ryhmä  {\mathcal {F}}(U) jokaiselle avoimelle joukolle  U\subset F.
Ryhmähomomorfismi (joka on rajoittumakuvaus)  \rho _{UV}:{\mathcal {F}}(U)\to {\mathcal {F}}(V) jokaiselle avoimelle joukolle  V\subseteq U,
jolle on voimassa
{\mathcal {F}}(\emptyset )=0.
\rho _{UU}={\text{Id}}.
Jos  W\subseteq V\subseteq U ovat avoimia, niin  \rho _{UW}=\rho _{VW}\circ \rho _{UV}.
Esilyhdettä sanotaan lyhteeksi, jos sillä on voimassa yksikäsitteisyys ja liimausominaisuudet. Olkoon  I indeksijoukko:
(Yksikäsitteisyys) Olkoon  U\subset X avoin,  s\in {\mathcal {F}}(U),\{U_{i}\}_{i}  U:n avoin peite. Jos  s|_{U_{i}}=0 kaikilla  i\in I, niin  s=0.
(Liimaus) Merkintätapa kuten yksikäsitteisyydessä. Olkoot  s_{i}\in {\mathcal {F}}(U_{i}),i\in I sektioita, joille  s_{i}|_{U_{i}\cap U_{j}}=s_{j}|_{U_{i}\cap U_{j}}. Tällöin on olemassa sektio  s\in {\mathcal {F}}(U) siten, että  s|_{U_{i}}=s_{i}.
Samoin voidaan määritellä renkaiden lyhde, algebrojen lyhde yli kiinteän kunnan ja niin edelleen.
Doug Ducey

| Doug Ducey |
| --- | --- |
 Doug Ducey vuonna 2014.
Arizonan 23. kuvernööri
 5. tammikuuta 2015 –  
Edeltäjä:  Jan Brewer
Henkilötiedot
Syntynyt: 9. huhtikuuta 1964 (ikä 60)  Toledo, Ohio Yhdysvallat
Puoliso:  Angela Ducey
Tiedot
Puolue:  Republikaani
Uskonto:  Katolinen
 Nimikirjoitus
Aiheesta muualla
azgovernor.gov
Douglas A. ”Doug” Ducey (s. 9. huhtikuuta 1964) on yhdysvaltalainen poliitikko, joka on toiminut Arizonan kuvernöörinä 5. tammikuuta 2015 alkaen. Hän kuuluu republikaaniseen puolueeseen. Ennen kuvernöörinä toimimistaan Ducey toimi Arizonan osavaltion rahastonhoitajana 3. tammikuuta 2011 – 5. tammikuuta 2015. Ennen poliittista uraansa hän on toiminut muun muassa Cold Stone Creamery -jäätelöbaariketjun toimitusjohtajana.
Esimies

Esimies tai esihenkilö on henkilö, joka on joidenkin toisten suhteen määräävässä asemassa. Se on erilaisissa organisaatioissa yleisesti käytetty nimitys työ- tai virkasuhteessa olevalle työntekijälle, toimihenkilölle, yrittäjälle tai virkamiehelle, jolla on oikeus käyttää ennalta määritellyn laajuista työnjohto-oikeutta. Myös vapaaehtoistyössä voi olla esimiehiä, mutta heidän työnjohdollinen oikeutensa saattaa olla varsin rajallinen.
Esimiehenä toimiminen voi olla työkohde- tai työmenetelmäkohtaista, projekti- tai prosessiluontoista, sivuluontoista, määräaikaista tai pysyvää. Mahdollinen työnjohto-oikeus saattaa ulottua jopa myös toisen yrityksen tai organisaation työntekijöihin esimerkiksi alihankintatyyppisissä tehtävissä.
Esimiestehtävä ei aina tarkoita sitä, että henkilöllä olisi suoria alaisia tai työnjohdollista oikeutta. Myöskään esimiehen käytössä oleva tehtävänimike ei välttämättä eroa tavanomaisesta työtehtävää kuvaavasta nimikkeestä. Toisaalta esimiestehtävä tai työnjohto-oikeus saatetaan tuoda tehtävänimikkeen avulla esille.
Suomessa esimiehiä koulutetaan eri tarpeisiin mm. aikuiskoulutuskeskuksissa, puolustusvoimissa, organisaatioiden omassa koulutuksessa tai ammatillisessa koulutuksessa.
Dionin roomalainen teatteri

| Dionin roomalainen teatteri |
| --- | --- |
 Roomalaisen teatterin orkhestran jäänteet.
Sijainti:  Dío, Dío-Ólympos, Pieria, Keski-Makedonia, Kreikka
Koordinaatit:  40°10′15″N, 22°29′44″E
Rakennustyyppi:  roomalainen teatteri
Valmistumisvuosi:  100-luku jaa.
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Dionin roomalainen teatteri oli antiikin aikainen roomalainen teatteri Dionin kaupungissa Kreikassa. Sen rauniot sijaitsevat Dionin arkeologisella alueella nykyisen Díon kylän lähellä Dío-Ólympoksen kunnassa.
Roomalaisen teatterin rauniot.
Roomalainen teatteri rakennettiin roomalaisella kaudella 100-luvulla jaa., todennäköisesti keisari Hadrianuksen aikana. Se korvasi tuolloin varhaisemman, hellenistisellä kaudella rakennetun niin kutsutun Kreikkalaisen teatterin, joka jäi tämän jälkeen käyttämättömäksi. Roomalaista teatteria muutettiin vielä 300-luvulla mahdollisesti maanjäristysvaurioiden korjaamiseksi tai käyttötarkoituksen muututtua.
Teatteri sijaitsi hellenistisen kauden teatterin kaakkoispuolella Dionin kaupunginmuurien ulkopuolella. Heti sen pohjoispuolella sijaitsi varhaisempi, Dionin tärkeimpiin kuulunut Zeus Olympioksen pyhäkkö. Teatteri oli edeltäjäänsä pienempi ja sen katsomo avautui itään. Orkhestran halkaisija oli noin 10,7 metriä ja katsomon halkaisija noin 16,5 metriä. Katsomo oli jaettu neljään sektoriin kolmella käytävällä ja siinä oli 24 penkkiriviä, joista vain muutama on jäljellä. Näyttämörakennus eli skene oli koristeltu marmorisilla veistoksilla, joista eräs tunnettu esitti Hermestä ja toinen rintapanssariin pukeutunutta keisaria.
Aiheesta muualla

Kuvia tai muita tiedostoja aiheesta Dionin roomalainen teatteri Wikimedia Commonsissa
Ecuadorin kansainvälinen yliopisto

Ecuadorin kansainvälinen yliopisto (Universidad Internacional del Ecuador, UIDE) on yksityinen Ecuadorissa toimiva korkeakoulu. Sillä on pääkampus Quiton Pichinchassa, sekä sivutoimipisteet Lojassa, Guayaquilissa  ja Galápagossaarilla. Yliopisto perustettiin vuonna 1996.
Dionin roomalainen kylpylä

| Dionin roomalainen kylpylä |
| --- | --- |
 Roomalaisen kylpylän raunioita.
Sijainti:  Dío, Dío-Ólympos, Pieria, Keski-Makedonia, Kreikka
Koordinaatit:  40°10′33″N, 22°29′30″E
Rakennustyyppi:  roomalainen kylpylä
Valmistumisvuosi:  100-luvun loppu jaa.
Tuhoutui:  200-luvun loppu jaa.
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Dionin roomalainen kylpylä (Suuret termit) oli antiikin aikainen roomalainen kylpylä (thermai) Dionin kaupungissa Kreikassa. Sen rauniot sijaitsevat Dionin arkeologisella alueella nykyisen Díon kylän lähellä Dío-Ólympoksen kunnassa.
Kylpylän hypokausteja.
Kylpylä rakennettiin roomalaisella kaudella 100-luvun jaa. lopulla. Se sijaitsi kaupungin eteläosassa forumin laidalla, juuri kaupunginmuurien sisäpuolella. Kylpylä oli rakennettu eteläisen kaupunginportin viereen Dionin pohjois-eteläsuuntaisen pääkadun (Cardo Maximus) länsipuolelle. Rakennus tuhoutui maanjäristyksessä 200-luvun jaa. lopulla.
Kylpylän keskiössä oli suuri atrium-piha. Sen ympärillä oli pukeutumistiloja, lämpimien ja kuumien kylpyjen huoneita, suuri marmorinen kylmän veden allas sekä hierontahuoneita. Rakennuskokonaisuudessa oli myös liiketiloja, työpajoja, pieni katettu odeion eli musiikkiteatteri musiikki-, pantomiimi- ja lausuntaesityksille, sekä suuret latriinit eli yleiset käymälät. Kylpylän alla oli hypokaustit kuuman ilman kuljettamiseksi sekä laaja vesijohto- ja viemäriverkosto. Koko rakennuksen pinta-ala on noin 4 000 neliömetriä.
Kylpylän pohjoissiipi oli omistettu parantajajumala Asklepioksen kultille, jolla oli terapeuttinen tarkoitus kylpyjen ohella. Kylpylästä on löydetty paitsi Asklepioksen ja tämän perheenjäsenten myös monien muiden jumalten, kuten Apollonin ja Dionysoksen, sekä nymfien patsaita. Lattiat oli koristeltu mosaiikeilla. Kylpylästä löydetyt patsaat ovat Díon arkeologisessa museossa.
Aiheesta muualla

Kuvia tai muita tiedostoja aiheesta Dionin roomalainen kylpylä Wikimedia Commonsissa